Bryssel – opas Euroopan herkulliseen sydämeen - Kerran elämässä
Koti Belgian parhaat matkakohteet Bryssel – opas Euroopan herkulliseen sydämeen
Bryssel, Euroopan pääkaupunki, on yhtä kerroksellinen kuin koko maanosa, jota Brysselistä käsin johdetaan. Kaupungissa kauniit vanhat rakennukset seisovat rintarinnan modernien laatikkotalojen rinnalla. Yhtenäistä kaupunkikuvaa löytää oikeastaan vain keskusaukiolta Grand Placelta, jota reunustavat upeat, vanhat rakennukset.
Grand Placea tituleerataankin usein maailman hienoimmaksi aukioksi.
Jos olet miettinyt, miltä näyttää ja maistuu Euroopan sydän, matkusta Brysseliin. Matkakohteena Brysselissä parasta on juuri herkuttelu. Täällä saat hyvällä omalla tunnolla syödä jopa suklaakonvehteja niin paljon kuin napa vetää – keksittiinhän suklaakonvehdit juuri Brysselissä!
Brysselin nähtävyydet – Grand Place on maailman kaunein aukio
Les Galeries Royales Saint-Hubert – Bryssel on suklaakonvehtien koti
Grand Placen vieressä on upea, historiallinen vanha kauppapasaasi Les Galeries Royales Saint-Hubert. Pasaasin houkutuksiin kuuluvat monet suklaapuodit kuten Neuhaus, jossa apteekkarinpoika Jean Neuhaus keksi suklaakonvehdin eli pralinen vuonna 1912. Vielä niihin aikoihin suklaata myytiin apteekeista, sillä suklaalla ajateltiin olevan terveysvaikutuksia.
Nykyisin Brysselissä on 500 suklaanvalmistajaa eli suunnilleen yksi per kaupungin 2000 asukasta.
Käy kauppapasaasissa ainakin Neuhausin alkuperäisessä suklaapuodissa. Tarjolla on monta muutakin luksusluokan suklaapuotia.
Suklaata pääsee maistelemaan myös Grand Placen aukiolla sijaitsevassa La Maison de Maitres Chocolatiers -liikkkeessä, joka yhdistää 10 kuuluisaa suklaantekijää. Herkullisempia Brysselin-tuliaisia ei voi kuvitella!
Mannekin Pis – Brysselin kuuluisin nähtävyys
Kävelymatkan päässä aukiolta ja ostospasaasista on myös Mannekin Pis -patsas. Pissaavan pojan maine on patsaan kokoa huomattavasti suurempi.
Bryssel on jugendin kaupunki
Belgian sarjakuvakeskus sijaitsee komeassa art nouveau eli jugend-palatsissa. Kuva: Botond Horvath / Shutterstock
Bryssel on sarjakuvien kaupunki
Belgia on sarjakuvien suurvalta. Tunnetuin belgialainen sarjakuvasankari on tietysti Tintti, mutta maasta ovat kotoisin myös Lucky Luke, Smurffit, Marsupilami sekä Piko ja Fantasio. Ja moni muu.
Sarjakuvamuseon ohella belgialaisten sarjakuvahahmojen seikkailuja pääsee ihailemaan myös rakennusten seinissä, joihin on maalattu värikkäitä sarjakuvamuraaleja.
Kaupungilla myydään karttaa, jonka avulla voi kiertää sarjakuva-aiheiselta seinämaalaukselta toiselle.
Atomium – Brysselin erikoisin nähtävyys
Atomium on Brysselin – ja Belgian – erikoisin nähtävyys. Kyseessä on 165-miljardikertainen suurennos raudan kiderakenteesta. Häkkyrän sisälle ja pallosta toiseen pääsee kulkemaan pitkin liukuportaita, joissa on hyvin futuristinen tunnelma. Matkan varrella on pieniä näyttelyitä designin maailmasta. Ylimmässä pallossa toimii ravintola.
Atomiumin vieressä on teemapuisto Mini-Europe, joka esittelee Euroopan nähtävyyksiä pienoiskoossa. Suomesta mukaan on päässyt Olavinlinna ja järvisauna.
Atomiumiin ja Mini-Europeen voi ostaa pääsyliput yhdessä tai erikseen.
Bryssel ja belgialainen olut
Kaupungin historiallisimpia kapakoita on A l’Imaige Nostre-Dame, joka on perustettu jo vuonna 1685. Paikka on pieni ja tiivistunnelmainen.
Delirium Cafessa on puolestaan tarjolla peräti 2400 erilaista olutta!
Brysselin vanhankaupungin näkymiä. Kuva: MarinaDa / Shutterstock
Katso tarjoukset Brysselin hotelleihin.
Brysseliin on useita päivittäisiä lentoja. Katso eri lentoyhtiöiden tarjoukset Belgiaan.